ᱩᱱᱱᱟᱛᱤ ᱦᱩᱰᱟ

ᱩᱱᱱᱟᱛᱤ ᱦᱩᱰᱟ (ᱡᱟᱱᱟᱢ ᱒᱐ ᱥᱮᱯᱴᱮᱢᱵᱚᱨ ᱒᱐᱐᱗) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱵᱮᱰᱢᱤᱱᱴᱚᱱ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ᱾ ᱒᱐᱒᱒ ᱨᱮ, ᱩᱱᱤ ᱫᱚ ᱳᱰᱤᱥᱟ ᱳᱯᱮᱱ ᱨᱮ ᱠᱩᱲᱤ ᱦᱚᱯᱚᱱ ᱥᱤᱝᱜᱮᱞ ᱤᱵᱷᱮᱱᱴ ᱮ ᱡᱤᱛᱠᱟᱹᱨ ᱞᱮᱱᱟ᱾ ᱩᱱᱤ ᱫᱚ ᱒᱐᱒᱒ ᱩᱵᱮᱨ ᱠᱟᱯ ᱫᱚᱞ ᱨᱮ ᱦᱚᱸ ᱦᱟᱹᱴᱤᱧ ᱮ ᱛᱟᱦᱮᱸ ᱠᱟᱱᱟ᱾

ᱮᱛᱚᱦᱚᱵ ᱡᱤᱭᱚᱱ

ᱨᱳᱦᱛᱟᱠ, ᱦᱟᱨᱭᱟᱱᱟ ᱠᱷᱚᱱ ᱮ ᱦᱮᱡ ᱟᱠᱟᱱ ᱩᱱᱱᱟᱛᱤ ᱫᱚ ᱯᱩᱭᱞᱩ ᱫᱷᱟᱣ ᱵᱮᱰᱢᱤᱱᱴᱚᱱ ᱮᱱᱮᱡ ᱫᱚ ᱮᱭᱟᱭ ᱥᱮᱨᱢᱟ ᱩᱢᱮᱨ ᱨᱮ ᱮᱛᱚᱦᱚᱵ ᱞᱮᱫᱟ᱾ ᱟᱡ ᱵᱟᱵᱟ, ᱩᱯᱠᱟᱨ, ᱡᱟᱦᱟᱸᱭ ᱫᱚ ᱵᱮᱰᱢᱤᱱᱴᱚᱱ ᱤᱫᱤ ᱠᱟᱛᱮᱫ ᱜᱚᱨᱚᱡᱽ ᱛᱟᱦᱮᱸ ᱠᱟᱱ ᱛᱟᱭᱟ, ᱩᱱᱤ ᱫᱚ ᱪᱷᱚᱛᱩ ᱨᱟᱢ ᱥᱴᱮᱰᱤᱭᱟᱢ ᱨᱮ ᱢᱤᱫ ᱵᱮᱰᱢᱤᱱᱴᱚᱱ ᱮᱠᱟᱰᱮᱢᱤ ᱨᱮ ᱧᱩᱛᱩᱢ ᱮ ᱚᱞ ᱚᱪᱚ ᱠᱮᱫᱮᱭᱟ᱾

ᱠᱮᱨᱤᱭᱟᱨ

᱒᱐᱒᱑–᱒᱒: ᱯᱩᱭᱞᱩ ᱥᱤᱱᱤᱭᱚᱨ ᱴᱟᱭᱴᱮᱞ

᱒᱐᱒᱑ ᱨᱮ, ᱦᱩᱰᱟᱣᱟᱜ ᱯᱩᱭᱞᱩ ᱴᱩᱨᱱᱟᱢᱮᱱᱴ ᱫᱚ ᱤᱱᱰᱤᱭᱟ ᱤᱱᱴᱟᱨᱱᱮᱥᱱᱟᱞ ᱪᱮᱞᱮᱸᱡᱽ ᱛᱟᱦᱮᱸ ᱠᱟᱱᱟ ᱚᱸᱰᱮ ᱩᱱᱤ ᱫᱚ ᱯᱷᱟᱭᱱᱟᱞ ᱨᱮ ᱟᱱᱩᱯᱟᱢᱟ ᱩᱯᱟᱫᱷᱭᱟᱭ ᱴᱷᱮᱱ ᱮ ᱦᱟᱨᱟᱣ ᱮᱱᱟ᱾ ᱡᱟᱱᱣᱟᱨᱤ ᱒᱐᱒᱒ ᱨᱮ, ᱩᱱᱱᱟᱛᱤ ᱫᱚ ᱒᱐᱒᱒ ᱳᱰᱤᱥᱟ ᱳᱯᱮᱱ ᱨᱮ ᱮᱱᱮᱡ ᱠᱮᱫᱟ ᱚᱸᱰᱮ ᱩᱱᱤ ᱫᱚ ᱴᱩᱨᱱᱟᱢᱮᱱᱴ ᱮ ᱡᱤᱛᱠᱟᱹᱨ ᱮᱱᱟ ᱯᱷᱟᱭᱱᱟᱞ ᱨᱮ ᱥᱢᱤᱛ ᱛᱳᱥᱱᱤᱣᱟᱞ ᱮ ᱫᱟᱞ ᱠᱟᱛᱮᱫ, ᱩᱱᱤᱭᱟᱜ ᱡᱚᱛᱚ ᱠᱷᱚᱱ ᱯᱩᱭᱞᱩ ᱵᱤ.ᱰᱟᱵᱽᱞᱩ.ᱮᱯᱷ ᱡᱮᱜᱮᱛ ᱴᱩᱨ ᱮ ᱡᱤᱛᱠᱟᱹᱨ ᱠᱮᱫᱟ᱾ ᱩᱱᱤ ᱫᱚ ᱒᱐᱒᱒ ᱵᱮᱰᱢᱤᱱᱴᱚᱱ ᱮᱥᱤᱭᱟ ᱡᱩᱱᱤᱭᱚᱨ ᱩ᱑᱗ ᱟᱨ ᱩ᱑᱕ ᱪᱟᱢᱯᱤᱭᱟᱱᱥᱤᱯ ᱨᱮ ᱨᱩᱯᱟᱹ ᱢᱮᱰᱟᱞᱤᱥᱴ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱩ᱑᱗ ᱥᱤᱝᱜᱮᱞ ᱤᱵᱷᱮᱱᱴ ᱨᱮ ᱱᱳᱱᱛᱷᱟᱵᱩᱨᱤ, ᱛᱷᱟᱭᱞᱮᱱᱰ ᱨᱮ ᱦᱩᱭ ᱞᱮᱱᱟ᱾

᱒᱐᱒᱓: ᱟᱵᱩ ᱫᱷᱟᱵᱤ ᱢᱟᱥᱴᱟᱨᱥ ᱴᱟᱭᱴᱮᱞ

᱒᱐᱒᱓ ᱨᱮ, ᱩᱱᱱᱟᱛᱤ ᱦᱩᱰᱟ ᱫᱚ ᱒᱐᱒᱓ ᱟᱵᱩ ᱫᱷᱟᱵᱤ ᱢᱟᱥᱴᱟᱨᱥ ᱯᱷᱟᱭᱱᱟᱞ ᱨᱮ ᱥᱟᱢᱤᱭᱟ ᱤᱢᱟᱫᱽ ᱯᱷᱟᱨᱩᱠᱤ ᱮ ᱫᱟᱞ ᱠᱟᱛᱮᱫ ᱟᱡᱟᱜ ᱫᱚᱥᱟᱨ ᱵᱤ.ᱰᱟᱵᱽᱞᱩ.ᱮᱯᱷ ᱡᱮᱜᱮᱛ ᱴᱩᱨ ᱴᱟᱭᱴᱮᱞ ᱮ ᱡᱤᱛᱠᱟᱹᱨ ᱠᱮᱫᱟ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱥᱚᱡᱷᱮ ᱜᱮᱢ ᱨᱮ ᱛᱚᱥᱱᱤᱢ ᱢᱤᱨ ᱮ ᱫᱟᱞ ᱠᱟᱛᱮᱫ ᱤᱱᱰᱤᱭᱟ ᱤᱱᱴᱟᱨᱱᱮᱥᱱᱟᱞ ᱪᱮᱞᱮᱸᱡᱽ ᱮ ᱡᱤᱛᱠᱟᱹᱨ ᱠᱮᱫᱟ᱾

ᱮᱪᱤᱵᱷᱢᱮᱱᱴ

ᱵᱤ.ᱰᱟᱵᱽᱞᱩ.ᱮᱯᱷ ᱡᱮᱜᱮᱛ ᱴᱩᱨ (᱒ ᱴᱟᱭᱴᱮᱞ)

ᱵᱤ.ᱰᱟᱵᱽᱞᱩ.ᱮᱯᱷ ᱡᱮᱜᱮᱛ ᱴᱩᱨ, ᱡᱟᱦᱟᱸ ᱫᱚ ᱑᱙ ᱢᱟᱨᱪ ᱒᱐᱑᱗ ᱨᱮ ᱜᱷᱳᱥᱱᱟ ᱦᱩᱭ ᱞᱮᱱᱟ ᱟᱨ ᱒᱐᱑᱘ ᱨᱮ ᱞᱟᱹᱜᱩ ᱦᱩᱭ ᱞᱮᱱᱟ, ᱫᱚ ᱵᱮᱰᱢᱤᱱᱴᱚᱱ ᱡᱮᱜᱮᱛ ᱯᱷᱮᱰᱮᱨᱮᱥᱚᱱ (ᱵᱤ.ᱰᱟᱵᱽᱞᱩ.ᱮᱯᱷ) ᱦᱚᱛᱮᱛᱮ ᱥᱟᱝᱥᱟᱱᱰ ᱟᱠᱟᱱ ᱮᱞᱤᱴ ᱵᱮᱰᱢᱤᱱᱴᱚᱱ ᱴᱩᱨᱱᱟᱢᱮᱱᱴ ᱨᱮᱱᱟᱜ ᱢᱤᱫ ᱥᱤᱨᱤᱡᱽ ᱠᱟᱱᱟ᱾ ᱵᱤ.ᱰᱟᱵᱽᱞᱩ.ᱮᱯᱷ ᱡᱮᱜᱮᱛ ᱴᱩᱨ ᱫᱚ ᱡᱮᱜᱮᱛ ᱴᱩᱨ ᱯᱷᱟᱭᱱᱟᱞ, ᱥᱩᱯᱟᱨ ᱑᱐᱐᱐, ᱥᱩᱯᱟᱨ ᱗᱕᱐, ᱥᱩᱯᱟᱨ ᱕᱐᱐, ᱥᱩᱯᱟᱨ ᱓᱐᱐ (ᱮᱪ.ᱮᱥ.ᱵᱤ.ᱥᱤ ᱡᱮᱜᱮᱛ ᱴᱩᱨ ᱨᱮᱱᱟᱜ ᱦᱟᱹᱴᱤᱧ), ᱟᱨ ᱵᱤ.ᱰᱟᱵᱽᱞᱩ.ᱮᱯᱷ ᱴᱩᱨ ᱥᱩᱯᱟᱨ ᱑᱐᱐ ᱨᱮᱱᱟᱜ ᱞᱮᱵᱮᱞ ᱨᱮ ᱦᱟᱹᱴᱤᱧ ᱟᱠᱟᱱᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ